Отново е време за иновации - Сайтът на Силвина
Отново е време за иновации
Home/Вдъхновение, Новини, Полезно, Събития/Отново е време за иновации
След изключително интересното и успешно първо издание на Innovation Explorer Day през февруари 2015 г., за моя голяма радост (а и не само моя, сигурна съм), организаторите от Innovation Starter Box в партньорство с „Капитал“ обявиха второ издание на форума. То ще се случи на 25 февруари 2016 г. Този път домакин ще бъде Sofia Tech Park, генерални партньори – UniCredit Bulbank и Telenor Bulgaria, а сред партньорите са още Empower Capital и Jacobs. И този път ще бъда сред официалните блогъри на събитието (благодаря за поканата) и още преди него ще се постарая да ви срещна с някои от най-интересните лектори, които ще видим и чуем на 26 февруари.
Част от имената на лекторите вече са известни и звучат много обещаващо. От обявените с най-голямо нетърпение очаквам Нир Рефуа от „МакКан Ериксон“, който ще говори за социални иновации (които са интересна и важна тема за мен покрай dogovor.at) и Филип Флоетото от „Дисни“, който ще говори за технологии и креативност. Отново са предвидени и три уъркшопа – на тема дизайн мислене, продуктови иновации и креативен процес, – като изборът между тях ще бъде труден, но има още време да се справим и с тази тежка задача. 🙂
Можете да видите повече информация за събитието и програмата на официалния сайт на събитието. Регистрацията вече е отворена и можете да си вземете билет от сайта на доста приятна early bird цена. Ако все още не сте сигурни дали ще можете да отделите 26 февруари за това събитие, тепърва ще се старая да ви убедя – очаквайте още подробности. 😉
By Silvina Furnadzhieva|2015-10-13T21:24:14+03:00октомври 13th, 2015|Вдъхновение, Новини, Полезно, Събития|1 Comment
Innovation Explorer Day 2016 е след 10 дни - Сайтът на Силвина 19 февруари 2016 at 05:04
[…] не сте забравили за предстоящия Innovation Explorer Day? Събитието е на 25 февруари в Sofia Tech Park, а билети все още […]